Segon Cyril Toumanoff, Adarnases era el fill de Bakur III, el darrer rei d'Ibèria, i duc hereditari (eristavi) de Kakhètia. El 627 va ajudar als romans d'Orient i khàzars durant el setge de Tiflis, i fou fet "príncep hereditari d'Ibèria" per l'emperador romà d'Orient Heracli I, que va fer executar al príncep pro-sassànida Esteve I d'Ibèria. En algun moment, entre 637 i 642 (després de la Batalla d'al-Qadisiyya i abans de la Nihawand), va unir les seves forces amb el príncep albanès Javanshir en un atac contra una guarnició persa a Aghuània.